jkorsvik/nowiki_second_scrape_merged huggingface dataset:
Kirsten Sødal

Kirsten Sødal (født Kirsten Knudsen 14. juni 1935, død 22. februar 2022) var en norsk forfatter som skrev flere barnebøker, inkludert Bestefar i spøkelsesbyen og Birkebeinerbarn-serien. Hun skrev arbeidsbøker for skolen, På sporet, og ga også ut en diktsamling, Takk for blomstene i livet.
I 2005 vant hun Emmausprisen for Beste norske bok for barn og ungdom med Kamelgutten.


== Tidlig liv ==
Kirsten Knudsen ble født i Kristiansand i 1935, og da hun var fem år gammel brøt andre verdenskrig ut. Dette påvirket skrivingen hennes i stor grad. Faren hennes var en del av norsk motstandsbevegelse under andre verdenskrig og bidro med å skrive hemmelige aviser med ekte nyheter. 


== Bibliografi ==
Sødals verker inkluderer:

I skyggen av kakehuset (1982), Teknisk Forlag
Med Benjamin til Bethlehem (1991), Verbum Forlag
Bestefar i spøkelsesbyen (1996), Lunde Forlag
Birkebeinerbarn-serien (1993-1995), Verbum Forlag
På sporet (1993-1999), Aschehoug Forlag
Kamelgutten (2004), Lunde Forlag
Alf (2007), Stiftelsen Arkivet
Takk for blomstene i livet (2010)


== Kilder ==
Presentasjon av Kirsten Sødal i Forfatterkatalogen på Forfattersentrums nettsider


== Eksterne lenker ==
Diktet Vaffelhuset på e-diktet.no
http://bokelskere.no/folk/kirsten-soedal/2639799/?side=1

(no) Publikasjoner av Kirsten Sødal i BIBSYS
STS-8

STS-8 var en romferd, gjennomført av NASA med romfergen Challenger. Challenger ble skutt opp den 30. august 1983 og landet 5. september samme år. STS-8 var den åttende ferden i romfergeprogrammet til NASA og Challengers tredje. Denne romferden var også den første med en afro-amerikansk astronaut.


== Mannskap ==
Richard H. Truly, commander (2)
Daniel Brandenstein, pilot (1)
Guion Bluford, oppdragspesialist 1
Dale Gardner, oppdragspesialist 1
William E. Thornton, oppdragspesialist 1(#) Viser antall romferder de har vært på


== Høydepunkt ==
Oppdraget ble kjent som en suksess ettersom alle forsøk ble gjennomført og nye oppdagelser ble gjort. Forsøkene inkluderte blant annet miljøforsøk og materialforskning. STS-8 var også den første ferden i romfergeprogrammet der oppskyting og landing foregikk om natten.


== Referanser ==


== Eksterne lenker ==
Offisielt nettsted 
(en) STS-8 – kategori av bilder, video eller lyd på Commons 
(en) STS-8 – galleri av bilder, video eller lyd på Commons
STS-9

STS-9 var en romferd, arrangert av NASA med romfergen Columbia. Columbia ble skutt opp den 28. november 1983 og landet 8. desember samme år. STS-9 var den niende ferden i romfergeprogrammet til NASA og Columbias sjette. Columbia var ikke i rommet igjen før seks år senere. Denne romferden var den siste til å bruke heltall bak STS-koden, til etter Challenger-ulykken. I mellomtiden ble både tall og bokstaver som: STS-61-C brukt.


== Mannskap ==
 John Young, kommandant (6)
 Brewster H. Shaw, pilot (1)
 Owen K. Garriott, oppdragspesialist (2)
 Robert A. Parker, oppdragspesialist (1)
 Ulf Merbold, nyttelastspesialist (1)
 Byron K. Lichtenberg, nyttelastspesialist (1)(#) Viser antall romferder de har vært på


== Høydepunkt ==
Lastspesialistene, Merbold og Lichtenberg, var de første reisende med romfergene til NASA som ikke tilhørte NASA. Merbold ble den første ikke-amerikaner til å delta på en romferd. Ferden ble brukt til Spacelab 1, et prosjekt som skulle hjelpe til med ny forskning i rommet. Prosjektet var i stor grad en suksess. 


== Referanser ==


== Eksterne lenker ==
Offisielt nettsted 
(en) STS-9 – kategori av bilder, video eller lyd på Commons 
(en) STS-9 – galleri av bilder, video eller lyd på Commons
Slaget om Andebyfortet

Slaget om Andebyfortet (engelsk: The Invader of Fort Duckburg) er en Disney-tegneseriehistorie skrevet og tegnet av Don Rosa. Dette er kapittel 10 i Skrue McDucks liv og levnet. Fortellingen finner sted på Daudhestbakken (senere Daudbilbakken) i 1902, før pengebingen ble bygget.


== Handling ==
Skrue og søstrene hans har kjørt seg vill og stopper på en gård for å spørre om veien. På gården peker de mot toppen av Daudhestbakken, som er veldig bratt. Skrue har ikke kommet opp halve bakken engang før kjerra hans triller bakover og lander i maisåkeren. På gården bor Anna Duck (bedre kjent som bestemor Duck), mannen hennes Hilmar og barna deres Dora og Eddy. Plutselig kommer den siste sønnen deres, Didrik, løpende. Han får et raserianfall, som vanlig, når han ser den ødelagte maisen. Men det han ikke vet, er at søsteren til Skrue, Lillegull, kan være sintere enn en løve. Så de begynner å krangle. Plutselig stopper krangelen, og det dukker opp et stort, rødt hjerte over hodet på dem. Men Skrue blir sur og drar med seg Lillegull og Penny opp til det falleferdige fortet. Han kaster ut Hakkespettene, som har klubb der. De sender brev til myndighetene, og de blir rasende. 
Senere seiler Skrue og de andre nedover elva for å finne Andeby. Han banker på et skur, men beboerne gjemmer seg og vil ikke fortelle ham hvor langt det er til Andeby. Det viser seg at det er B-gjengen som gjemmer seg i skuret. De vil ta hevn for at Skrue fikk dem i fengsel for 22 år siden, i fortellingen Mississippis herre. De kommer seg inn i fortet og spikrer igjen tønnene med gull, men plutselig blir fortet bombardert. Når Skrue og B-gjengen titter over fortet, ser de syv store skip, mange små båter og hundrevis av mennesker. De angriper fortet. Skrue har bestemt seg for at han skal forsvare fortet sitt. Til slutt stikker alle av når Lillegull kommer.
Så kommer presidenten og skal til å denge Skrue, men det viser seg at det er ranch-eieren Skrue traff på prærien i Badlands som har blitt president. Så blir B-gjengen arrestert av presidenten. De satt og snakket hele natten, og seks måneder senere hadde Skrue bygget pengebingen sin.


== Barks-kjennetegn ==
- "Donald Duck på frimerkejakt i Corombia" (DD nr. 41-43/1972)
- "Veteranbilløpet" (DD nr. 27/1962)
- "Siste hundeslede til Dawson" (DD nr. 35-38/1990)
- "Pengekilden" (DD nr. 21-23/1962)
- "Visdommens voktere" (DD nr. 39/1993)
- "Onkel Skrues fantastiske elvekappløp" (DD pocket nr. 4/1969)
- "Gull-feber på månen" (DD nr. 18-19/1965)
- "Frosne penger" (DD nr. 15/1957)
- "Flyttbar pengebinge" (DD nr. 25/1958)
Belizes ordensvesen

Belizes ordensvesen består av tre ordener og reguleres av National Honours and Awards Act, først vedtatt  16. august 1991. Generalguvernøren er ordenskansler i alle tre ordener og står for ordensutnevnelser.
Tre ordener, alle med én klasse,
 inngår i Belizes ordensvesen. I rangrekkefølge er disse:

Nasjonalheltens orden (engelsk: Order of the National Hero)
 Belize-ordenen (engelsk: Order of Belize)
 Utmerkelsesordenen (engelsk: Order of Distinction)I tillegg finnes tre andre utmerkelser, der Meritorious Service Award rangerer foran Services Medal of Honour og Long Service Medal.
Utnevnelser til av Belizes ordener fortas av generalguvernøren. 
Ordenstildelinger behandles av en rådgivende komité på seks medlemmer, i tillegg til ordenskansleren.
Belize er et monarki, som deler monark med Storbritannia. Landet gjør fortsatt bruk av det britiske ordensvesenet, da særlig Sankt Mikaels og Sankt Georgs orden og Den britiske imperieordenen.


== Referanser ==


== Kilder ==
«Belize» i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage & Gentry, 2006, s. 882–883
National Honours and Awards Act, The Substantive Laws of Belize Revised Edition 2000
Nasjonalheltens orden (Belize)

Nasjonalheltens orden (engelsk: Order of the National Hero) er en belizisk orden innstiftet i 1991 for å belønne enestående innsats for Belize eller menneskeheten. Den rangerer som nummer den fremste av tre ordener i landets ordensvesen, foran Belize-ordenen og Utmerkelsesordenen. Generalguvernøren er ordenskansler. 
Ordenen reguleres av National Honours and Awards Act, først vedtatt  16. august 1991.


== Inndeling ==
Nasjonalheltens orden har én klasse.


== Insignier ==
Ordenstegnene for Nasjonalheltens orden består av et ordenskjede, en bryststjerne og et ordensbånd. Ordenskjedet har motiv med kart over Belize, tukaner, mahognitrær og maiskolber.


== Tildeling ==
Nasjonalheltens orden tildeles sparsomt. Mottagere av ordenen er George Cadle Price og Phillip Goldson. Tildelingen til Goldson skjedde posthumt.


== Referanser ==


== Kilder ==
«Belize» i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage & Gentry, 2006, s. 882–883
National Honours and Awards Act, The Substantive Laws of Belize Revised Edition 2000
Belize-ordenen

Belize-ordenen (engelsk: Order of Belize) er en belizisk orden innstiftet i 1991. Den rangerer som nummer to av tre ordener i landets ordensvesen, etter Nasjonalheltens orden, men før Utmerkelsesordenen. Generalguvernøren er ordenskansler.
Ordenen reguleres av National Honours and Awards Act, først vedtatt  16. august 1991.


== Inndeling ==
Belize-ordenen har én klasse.


== Insignier ==

Ordenstegnet for Belize-ordenen består av gullmedaljong med kart over Belize som motiv, om gitt av en krans av samme type som pryder landets flagg. Ordenstegnet er opphengt i ordensbåndet i et ledd utformet som et jaguarhode.Ordensbåndet har en blå midtstripe flanker at striper i rødt og grønt. Det bæres skrått over skulderen ned til hoften der ordenstegnet er opphengt.


== Tildeling ==
Belize-ordenen tildeles andre lands statsoverhoder. Også nasjonale ledere er utnevnt til ordenen.Tildeling skjer ved ordenskansleren, som handler etter råd fra en ordenskomite.


== Referanser ==


== Kilder ==
«Belize» i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage & Gentry, 2006, s. 882–883
National Honours and Awards Act, The Substantive Laws of Belize Revised Edition 2000
Utmerkelsesordenen (Belize)

Utmerkelsesordenen (engelsk: Order of Distinction) er en belizisk orden innstiftet i 1991. Den rangerer som nummer den tredje og siste i landets ordensvesen, etter Nasjonalheltens orden og Belize-ordenen. Generalguvernøren er ordenskansler.
Ordenen reguleres av National Honours and Awards Act, først vedtatt  16. august 1991.


== Inndeling ==
Utmerkelsesordenen har én klasse.


== Insignier ==
Ordenstegnet for Utmerkelsesordenen består av et ordensbånd som bæres skrått over brystet fra skulderen og ned til hoften. Båndet er lyst blått, med kantstriper i blått, rødt og blått. Et ordenstegn påsettes høyt oppe på båndet.


== Tildeling ==
Utmerkelsesordenen tildeles for fremragende innsats for Belize eller det internasjonale samfunn. Tildeling skjer ved ordenskansleren, som handler etter råd fra en ordenskomite.


== Referanser ==


== Kilder ==
«Belize» i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage & Gentry, 2006, s. 882–883
National Honours and Awards Act, The Substantive Laws of Belize Revised Edition 2000
Eneboeren på herregården

Eneboeren på herregården (engelsk: The Richest Duck in the World) er en Disney-tegneseriehistorie skrevet og tegnet av Don Rosa. Første opptreden var i Uncle Scrooge Mai 1994. Dette er kapittel 12 i Skrue McDucks liv og levnet. Historiens tidsrom er: 1947


== Handling ==
Skrue sitter og tenker på Gyldne Gulda, mens Donald, Ole, Dole og Doffen er på vei til herregården hans. Donald tror ikke at bingen hans er fylt med penger. Det er ikke mulig å samle opp så mange penger i løpet av ett liv, mener han. De møter Skrue inne. Ole, Dole og Doffen gir Skrue en stor klem, men Skrue sier bare: Hold opp med det vrøvlet! Og dytter dem unna. Donald blir rasende, og da ser Skrue at han har arvet sin mors temperament. 
De drar til pengebingen til Skrue. Skrue viser dem alle pengene, og de får sjokk! Så kommer det plutselig åtte julenisser inn, siden det er jul. De tar av seg maskene, og det viser seg at de er B-gjengen! Skrue, Donald, Ole, Dole og Doffen blir stengt inne i et skur, mens  B-gjengen robber bingen. Donald finner en hakke som Skrue bruker for å komme seg ut med. De forfølger B-gjengen, og da får Donald og nevøene vite hvilken tøffing Skrue egentlig er! Skrue slår ut alle sammen, Ole Dole og Doffen er kjempeimponert! 
Plutselig føler ikke Skrue seg så gammel lenger, og tar seg et pengebad! Boken slutter med at Donald og nevøene forlater pengebingen og Donald mener at alle myntene i bingen hans er bare meningsløst metall. Men hver mynt har sitt minne… Mississippis herre, Badlands ukronete konge, kongen på kobber haugen, Skrues første gullklump, Gyldne Gulda, gamle venner og ikke minst Skrues første mynt, lykkeskillingen hans fra Amerika…


== Barks-kjennetegn ==
- "Siste hundeslede til Dawson" (DD nr. 35-38/1990)
- "Kong Skrue av Skruerike" (DD nr. 39/1991)
- "Jul på Bjørnefjell" (DD nr. 25-1/1957-1958)
STS-41-B

STS-41-B var en romferd, gjennomført av NASA med romfergen Challenger. Challenger ble skutt opp den 3. februar 1984 og landet 11. februar samme år. STS-41-B var den tiende ferden i romfergeprogrammet til NASA og Challengers fjerde. Flightnummersystemet ble endret etter STS-9 og STS-10 (som ble kansellert). Etter det gamle systemet ville STS-41-B vært STS-11. 


== Mannskap ==
 Vance D. Brand, Commander (3)
 Robert L. Gibson, Pilot (1)
 Bruce McCandless II, Oppdragspesialist (1)
 Robert L. Stewart, Oppdragspesialist (1)
 Ronald McNair, Oppdragspesialist (1)(#) Viser antall romferder de har vært på


== Høydepunkt ==
To kommunikasjonssatellitt ble plassert ut i verdensrommet: Westar for Western Union og Palapa B-2 for Indonesia. Begge satellittene kom ut i feil bane, med dette ble rettet opp under romferden STS-51-A. På den fjerde dagen av oppdraget gjorde astronautene McCandless og Stewart den første romvandring uten å være forankret til romfergen, opererende med hver sin Manned Maneuvering Unit. Det ble også utført flere eksperimenter.


== Referanser ==


== Eksterne lenker ==
Video høydepunkter STS-41-B Arkivert 20120526082713 hos WebCite
NASA om STS-41-B
Ta en mynt og la den vandre

Ta en mynt og la den vandre (org. Of Ducks, Dimes and Destinies) er en Disney-tegneserie historie skrevet og tegnet av Don Rosa. Historien ble først utgitt i 1995, og handler om hvordan lykketiøringen først kom i onkel Skrues eie i 1877. 
Dette er kapittel 0 i Skrue McDucks liv og levnet.


== Handling ==
Mens de spiste hjemme hos Donald Duck, ber Ole, Dole og Doffen om at onkel Skrue McDuck forteller dem hvordan han fikk tak i hans aller første mynt - lykke-tiøringen. Skrue begynner å fortelle en historie om sitt tidlige liv når han pusset sko i Glasgow, cirka 1877. Men samtidig som han forteller denne historien, ser Magica fra Tryll på at han forteller denne historien, gjennom den magiske krystallkulen hennes. Hun øyner en mulighet til å reise tilbake i tid, og få tak i mynten hans. Hun handler raskt og bruker et magisk stearinlys for å sende seg selv til Glasgow, den dagen Skrue tjente hans aller første penger.
I Glasgow møter heksa snart Howard Rockerduck, fremtidig far til Rikerud, som leter etter en kone. For å imponere henne gir Rockerduck en haug mynter til en gruppe forbipasserende barn. Magica tror at ett av disse barna var Skrue McDuck. Hun forsøker å få tak i alle disse myntene, og oppdager den fremtidige lykke-tiøringen hans. Men dessverre for Magica har Matilda McDuck funnet mynten først, og Magica blir forhindret fra å stjele den fra henne. Matilda, sammen med søsteren sin Hortense McDuck, bestemmer seg for å gi mynten til faren deres.


== Eksterne lenker ==
Om Of Ducks, Dimes and Destinies på nettstedet til Inducks
STS-41-C

STS-41-C var en romferd, gjennomført av NASA med romfergen Challenger. Challenger ble skutt opp 6. april 1984 og landet 13. april samme år. STS-41-C var den ellevte ferden i romfergeprogrammet til NASA og Challengers femte.


== Mannskap ==
 Robert Crippen, Commander (3)
 Dick Scobee, Pilot (1)
 Terry Hart, Oppdragspesialist (1)
 James van Hoften, Oppdragspesialist (1)
 George Nelson, Oppdragspesialist (1)(#) Viser antall romferder de har vært på


== Høydepunkt ==
Under romferden ble Long Duration Exposure Facility (LDEF) plassert i bane og Solar Maximum Mission-satellitten ble reparert av astronautene Nelson og van Hoften. I tillegg ble også et studenteksperiment om bier gjennomført. 


== Referanser ==


== Eksterne lenker ==
NASA's beskrivelse av STS-41-C Arkivert 18. juli 2012 hos Wayback Machine.
NASA om STS-41-C
STS-41-D

STS-41-D var en romferd, gjennomført NASA med romfergen Discovery. Discovery ble skutt opp den 30. august 1984 og landet 5. september samme år. STS-41-D var den tolvte ferden i romfergeprogrammet til NASA og Discoverys første. Oppskytingen ble forsinket med over to måneder. 


== Mannskap ==
 Henry W. Hartsfield jr., Commander (2)
 Michael Coats, Pilot (1)
 Mike Mullane, Oppdragspesialist (1)
 Steven Hawley, Oppdragspesialist (1)
 Judith Resnik, Oppdragspesialist (1)
 Charles D. Walker, Lastspesialist (1)(#) Viser antall romferder de har vært på


== Høydepunkt ==
STS-41-D var den aller første romferden til romfergen Discovery. Romferden ble forsinket med to måneder grunnet tekniske problemer. Det var totalt fire forsøk på å ta av, der de tre første var uten suksess. Discovery transporterte med seg tre kommunikasjonssatellitter i tillegg til solcellepaneler til Den internasjonale romstasjonen (ISS).


== Referanser ==


== Eksterne lenker ==
Video høydepunkter fra STS-41-D Arkivert 17. juli 2012 hos Wayback Machine.
NASA om STS-41-D
STS 41-D National Space Transportation Systems Program Mission Report
The Dream is Alive IMAX film med materiale STS-41-D
Artistgalla 2012

TV2s Artistgalla 2012 ble avholdt 15. desember 2012 til inntekt for SOS-barnebyer hvor formålet var å verve nye faddere slik at flere barn får vokse opp i en trygg familie. Programledere for sendingen var Hedda Kise, Fredrik Græsvik, som debuterte som programleder i direktesendt fjernsyn, og Solveig Barstad, som ledet panelet bestående av 30 kjente personer til å ta imot fadderpåmeldinger.
Av artister stilte Sigvart Dagsland, Heidi Ruud Ellingsen, Göran Fristorp, Karoline Krüger, Amina Sewali, Anita Skorgan, Reidun Sæther, Lisa Stokke, Silje Nergaard, og Lars Vaular.Målet for sendingen var å rekruttere 5000 nye SOS-faddere. I løpet av artistgallaen på to og en halv time ble det registrert 14 082 nye SOS-faddere, med et månedlig beløp på 275 kroner per fadder vil disse årlig bidra med mer enn 46 millioner kroner til SOS-barnebyer.


== Referanser ==
STS-41-G

STS-41-G var en romferd, arrangert av NASA med romfergen Challenger. Challenger ble skutt opp 5. oktober 1984 og landet 13. oktober samme år. STS-41-G var den 13. romferden (med romferger) til NASA og Challengers flyvning nr 6.


== Mannskap ==
 Robert L. Crippen, kommandør (4)
 Jon McBride, pilot (1)
 Kathryn D. Sullivan, oppdragsspesialist (1)
 Sally Ride, oppdragsspesialist (2)
 David Leestma, oppdragsspesialist (1)
 Marc Garneau, lastspesialist (1)
 Paul Scully-Power, lastspesialist (1)(#) Viser antall romferder de har vært på


== Høydepunkt ==
STS-41-G var den første flyvningen som hadde hele syv medlemmer ombord. Astronaut Sullivan ble den første kvinne til å utføre en romvandring og Marc Garneau ble den første kanadier i verdensrommet. Earth Radiation Budget Satellite og et IMAX-kamera var med i lasten ombord. Garneau utførte også eksperimenter som var sponset av det kanadiske regjeringen. 


== Eksterne lenker ==
NASA mission summary
STS-41G Høydepunkter på video Arkivert 23. mars 2014 hos Wayback Machine.
The Dream is Alive IMAX-film fra STS-41-G
STS 41-G NST Program Mission Report
Belizes herrelandslag i fotball

Belizes herrelandslag i fotball er det nasjonale fotballaget til Belize nord i Mellom-Amerika ved Det karibiske hav. Landslaget administreres av det nasjonale fotballforbundet Football Federation of Belize (FFB), som ble opprettet i 1980, og ble en del av henholdsvis CONCACAF i 1986 og FIFA året etter. Laget har aldri kvalifisert seg til verken et VM-sluttspill eller til CONCACAF Gold Cup.


== Verdensmesterskapet i fotball ==
1930 til 1994 – Landslag eksisterte ikke
1998 til 2010 – Utslått i kvalifisering


== CONCACAF Gold Cup ==
1991 til 1993 – Landslag eksisterte ikke
1996 til 2002 – Utslått i kvalifisering
2003 – Deltok ikke
2005 til 2011 – Utslått i kvalifisering


== Kjente spillere ==
Deon McCaulay
Dion Frazer
Harrison Róchez
Vallan Symms


== Eksterne lenker ==
Offisielle nettsider
FIFA.com – Belizes profil Arkivert 30. mars 2015 hos Wayback Machine.
Norgesmesterskapet i futsal

Norgesmesterskapet i futsal (også kalt NFF Futsal Cup) er det offisielle norgesmesterskapet i futsal. Mesterskapet blir arrangert for første gang i 2013.
Hver av regionene Nord-Norge, Midt-Norge, Vest-Norge, Sør-Norge og Øst-Norge kjører regionale kvalifiseringer slik at de åtte beste lagene møtes til en sluttspillhelg, der det er utslagningsrunder med kvartfinale, semifinale og finale.
Lister over kulturminner i Norge

Liste over kulturminner i Norge utgjør en oversikt over Norges over 115 000 kulturminner som definert av Riksantikvaren. Listen er delt inn fylkes- og siden kommunevis. Hver liste inneholder egne lister for hver enkelt kommune, så dette fungerer som en navigasjonsside. For Oslo er kulturminnene sortert etter bydel og Svalbard er også lagt ved her dog det ikke er noe fylke.


== Fylkesvise lister ==
Agder
Innlandet
Møre og Romsdal
Nordland
Oslo
Rogaland
Svalbard
Troms og Finnmark
Trøndelag
Vestfold og Telemark
Vestland
Viken


== Se også ==
Kulturminnesøk.no, nettbasert søkemotor av Riksantikvaren.
Hermann Rauschning

Hermann Rauschning (født 7. august 1887 i Thorn, død 8. februar 1982 i Portland i Oregon) var en tysk politiker og forfatter som var politisk aktiv for nazi-partiet i en kort periode. Han brøt senere med partiet og flyktet fra Tyskland.
Rauschning eide etter første verdenskrig et gods i fristaden Danzig og var politisk aktiv i nasjonale kretser. Han ble i 1931 med i NSDAP. Etter partiets valgseier i Danzig i mai 1933 ble han senatspresident, men ble avsatt allerede i november 1934. Han brøt i 1935 med nazistene og flyktet til Sveits, Frankrike og Storbritannia, og i 1940 til USA. Han ble verdenskjent gjennom sine bøker om Adolf Hitler og nazismen. Han er særlig kjent for boken Gespräche mit Hitler (Zürich, 1940), på engelsk som Voice of Destruction (USA) og  Hitler Speaks (i Storbritannia). På norsk som Hitler har sagt det (Aschehoug, 1940 og Lanser, 1983).
Han ble i 1942 amerikansk statsborger.


== Referanser ==


== Kilder ==
Svensk uppslagsbok 1955
Nationalencyklopedin
Bøker av Rauschning i den svenske bibliotekskatalogen Libris
Norgesmesterskapet i futsal 2013

Norgesmesterskapet i futsal 2013 var det første norgesmesterskapet i futsal for herrer. Alle lag i Norge kunne delta i cupen, der det først var et regionalt kvalifiseringssystem før de 8 beste lagene gikk videre til sluttspillet som spilles 19.- og 20. januar 2013 i KFUM-hallen i Oslo. Solør ble tidenes første norgesmester etter å ha slått Vadmyra 7–6.


== Kvartfinale ==


== Semifinale ==


== Finale ==
Avisbud

Et avisbud er en person som enten selger løssalgsaviser på gaten eller leverer hjem til abonnenter. Tradisjonelt var avisbudene kvinner og barn fra arbeiderklassen.


== Kilder ==
Vegard Holm: Fra husmødre til kolleger : fagorganiserte avisbud gjennom 100 år 1897-1997 digital utgave


== Eksterne lenker ==
(en) Newspaper delivery – kategori av bilder, video eller lyd på Commons